open-index/open-wikipedia-markdown huggingface dataset:
The Revenge of Frankenstein

***The Revenge of Frankenstein*** je britanski science fiction horor-film snimljen 1958. u režiji Terencea Fishera. Predstavlja nastavak filma *[[The Curse of Frankenstein]]*, koji je bio temeljen na romanu *[[Frankenstein (roman)|Frankenstein]]* Mary Shelley. U njemu Peter Cushing ponavlja ulogu naslovnog protagonista, baruna Victora Frankensteina. Radnja prikazuje kako nastavlja svoje eksperimente, ovaj put tako što presađuje mozak živog čovjeka u leš koga potom oživi. Film je sniman paralelno sa *[[Dracula (film, 1958)|Draculom]]* te su djelomično korišteni isti studijski setovi. *The Revenge* je, kao i prethodnik, postigao veliki uspjeh. Godine 1964. je snimljen nastavak pod naslovom *[[The Evil of Frankenstein]]*.

## Uloge

## Reference

## Vanjske veze
*
Sahar TV

**Sahar TV** (, *Šabake Sahar*; ) je iranska televizijska mreža za vijesti i kulturu, odnosno ogranak Radiodifuzije Islamske Republike Iran (IRIB) za emitiranje programa u inozemstvu. Osnovana je 1997. godine, objedinivši radijske i TV-programe koji su 1992. emitirani na azerskom odnosno od 1996. na bosanskom standardu srpskohrvatskog jezika. Od 1997. započelo je emitiranje na kurdskom i engleskom, od 1999. na francuskom, te od 2001. na urdskom jeziku.

## Povezano
* IRIB
* Press TV

## Vanjske veze
*  Službene stranice Sahar TV-a 
*  Stranice na srpskohrvatskom
*  Stranice na engleskom
S-75 Dvina

**S-75 Dvina** (, NATO oznaka: "SA-2 Guideline") je sovjetski protuzračni sistem s raketom zemlja-zrak kojeg su između 1953. i 1957. razvile vojne kompanije Raspletin KB-1, Grušin MKB Fakel i NPO Lavočkin. U operativnu službu ušao je 1957. i vremenom je postao najkorišteniji antiavionski sistem u historiji, a koristi se i dan danas. Prvo uspješno rušenje neprijateljske letjelice S-75 je zabilježio 7. 10. 1959. kada je nad Kinom oboren tajvanski RB-57D (na 20 km visine). Ovaj uspjeh Kinezi su službeno pripisali svojoj avijaciji s ciljem prikrivanja moćnog sistema koji im je bio na raspolaganju. Međunarodnu slavu S-75 Dvina je stekla 1. 5. 1960. kada je nad sovjetskim nebom u Sverdlovskoj oblasti srušen CIA-in špijunski avion Lockheed U-2, te kada je 27. 10. 1962. tokom hladnoratovske raketne krize oboren još jedan avion takvog tipa nad Kubom. Sistem je kasnije aktivno korišten od strane Vijetkonga u Vijetnamskom ratu pri obrani Hanoja i Haiphonga, a korišten je i u drugim (uglavnom azijskim) ratovima. Tokom narednih dekada sistem je opetovano moderniziran i postoji više inačica među kojima su osnovne S-75 Dvina, S-75M-2 Volhov-M, S-75 Desna, S-75M Volhov i S-75M Volga. Uz SSSR, modificirane modele Dvine proizvodili su još Kina (HQ-1, HQ-2, HQ-3 i HQ-4) i Iran (Sajad-1), a kasnije i konvertirane modele zemlja-zemlja (CSS-8 i Tondar-69).

## Operativna historija
* Vijetnamski rat (1955–1975)
* Drugi indijsko-pakistanski rat (1965)
* Šestodnevni rat (1967)
* Treći indijsko-pakistanski rat (1971)
* Jomkipurski rat (1973)
* Iransko-irački rat (1980–1988)
* Zaljevski rat (1990–1991)
* Rat u Abhaziji (1992–1993)

## Korisnici

;Trenutni korisnici
* : 79 lansera
* : 25
* : 18
* : 240 (model Tajer al-Sabah)
* : >300 lansera (uglavnom kineski HQ-2J i lokalni Sajad-1)
* 
* 
* 
* 
* 
* : 3 lansera
* 
* : 48
* : kineski HQ-2B
* 
* : 275
* : do 270
* 
* 
* : 280
* 

;Bivši korisnici
* 
* : 84 lansera
* 
* : 23
* 
* 
* 
* 
* 
* 
* 
* : većina van službe od 1991. do 1996., ostatak se rabi za vježbanje
* 
*  (RZ i PZO): prešlo u službu država nasljednica i napušteno ubrzo kasnije (v. Muzej vazduhoplovstva Beograd)
* : prešlo u službu država nasljednica

## Vanjske veze

*  ''S-75'' na Encyclopedia Astronautica
*  ''S-75'', Said Aminov, "Vestnik PVO"
*  ''S-75'', Vitalij Kuzmin, "Military Paritet"
The Evil of Frankenstein

***The Evil of Frankenstein*** () je britanski horor film snimljen 1964. godine u režiji Freedieja Francisa. Predstavlja treći dio serije o baronu Victoru Frankensteinu u kojoj je naslovni lik tumačio Peter Cushing. Radnja prikazuje kako Frankenstein odlazi pronalazi svoje čudovište (koje tumači novozelandski bodibilder Kiwi Kingston) zarobljeno u ledu, ali i kako ga hipnotizer (čiji lik tumači Peter Woodthorpe), angažiran da bi ga oživio, koristi za svoje potrebe. The Evil je predstavljao prekid kontinuiteta s prethodna dva filma; zaplet trećeg je proturječio završnici filma *[[The Revenge of Frankenstein]]*, a čudovište je, za razliku od *[[The Curse of Frankenstein]]* (gdje se prvi put pojavljuje, i gdje ga je glumio Christopher Lee), pojavljuje u obliku nalik na klasičnu hollywoodsku verziju sa Borisom Karloffom u glavnoj ulozi. *The Evil* je dobio loše kritike te se često navodi kao jedan od slabijih naslova serije.

## Uloge
* Peter Cushing ... Baron Victor Frankenstein
* Peter Woodthorpe ... Zoltan
* Duncan Lamont ... Šef policije
* Sandor Elès ... Hans
* Katy Wild ... Rena prosjakinja
* David Hutcheson ... Gradonačelnik Karlstaada
* James Maxwell ... Svećenik
* Howard Goorney ... Pijanica
* Anthony Blackshaw ... Policajac
* David Conville ... Policajac
* Caron Gardner ... Gradonačelnikova supruga
* Kiwi Kingston ...  Stvorenje

## Izvori


## Vanjske veze
*
Peter Woodthorpe

**Peter Woodthorpe** (25. septembar 1931 – 12. august 2004) bio je britanski glumac, poznat po nizu karakternih uloga. Među njima se ističe lik ciničnog mrtvozornika Maxa u popularnoj kriminalističkoj seriji *[[Inspector Morse (TV serija)|Inspector Morse]]*.

## Izabrana filmografija
* *[[Father Came Too!]]* (1963)
* *[[The Evil of Frankenstein]]* (1964)
* *[[Hysteria (1965 film)|Hysteria]]* (1965)
* *[[The Skull]]* (1965)
* *[[The Blue Max]]* (1966)
* *[[Lord of the Rings (1978 film)|Lord of the Rings]]* (1978)
* *[[A Christmas Carol (1984 film)|A Christmas Carol]]* (1984) 
* *[[Testimony (1988 film)|Testimony]]* (1987)
* *[[Jane Eyre (1996 film)|Jane Eyre]]* (1996)
* *[[The Odyssey (TV miniseries)|The Odyssey]]* (1997)
* *[[Merlin (TV miniseries)|Merlin]]* (1998)

## Izvori

## Vanjske veze
* 
* Obituary in ''The Guardian''
* Obituary in ''The Independent''
* Obituary in ''The New York Times''
2K6 Luna

**2K6 Luna** (, NATO oznaka: "FROG-3/5") je sovjetski raketno-artiljerijski sistem razvijen kasnih 1950-ih godina od strane kompanija NII-1 i TsNII-58. Dvije osnovne verzije projektila su 3R9 (NATO oznaka: "FROG-3") s visokoeksplozivnim punjenjem i dometom od 12 do 44,6 km, te 3R10 (NATO oznaka: "FROG-5") s nuklearnom bojevom glavom i dometom od 10 do 32,1&nbsp;km. Raketa je pogonjena krutim gorivom, a za mobilni lanser (TEL) koristio se gusjeničar SPU 2P16 (modificirani PT-76). Od 1965. godine, 2K6 Luna je zamijenjena uspješnijim sistemom 9K52 Luna-M (NATO oznaka: "FROG-7").

## Korisnici

;Trenutni korisnici
* : 24 TEL-ova za Luna i Luna-M
;Bivši korisnici
* : 65 2P16
* : 13 komada 2P16 u periodu od 1962. do 1977.
* : od 1962.
* 
* 
* : 200 komada 2P16

## Reference

## Vanjske veze

*  ''FROG-3 R-9, Luna / FROG-4 Luna / FROG-5 3R-10, Luna-1''  na stranicama FAS-a (osnovne informacije)
*  ''2К6 Луна - FROG-3/4/5/6''  na stranicama Military Russia (osnovne informacije i galerija fotografija)
Gone Baby Gone

***Gone Baby Gone*** () je američki kriminalistički film snimljen 2007. godine u režiji Bena Afflecka, kome je to predstavljao režijski debi. Predstavlja adaptaciju istoimenog romana Dennisa Lehanea. U njemu se Affleck također pojavljuje u glavnoj ulozi, odnosno tumači lik bostonskog privatnog detektiva koji dobije angažman pronaći nestalu djevojčicu za koju se vjeruje da je postala žrtvom pedofila. Radnja prikazuje kako ga istraga, koju vodi zajedno sa partnericom i djevojkom (čiji lik tumači Michelle Monaghan), vodi u bostonsko narko-podzemlje, odnosno ukazuje na njegovu spregu sa korumpiranom lokalnom policijom.

*Gone Baby Gone*, koji je Affleck bio režirao velikim dijelom i zbog toga što je kao stanovnik Bostona bio zainteresiran za temu, je dobio brojna priznanja i pohvale od strane kritičara. Zbog toga se ponekad navodi da je Afflecku velikim dijelom preporodio karijeru, koju su prethodnih godina bili obilježili veliki komercijalni promašaji filmova s njim u glavnoj ulozi.

## Uloge
* Casey Affleck - Patrick Kenzie
* Michelle Monaghan - Angie Gennaro
* Morgan Freeman - Kapetan Jack Doyle
* Ed Harris - Detektiv narednik Remy Bressant
* John Ashton - Detektiv Nick Poole
* Amy Ryan - Helene McCready
* Madeline O'Brien - Amanda McCready
* Amy Madigan - Beatrice "Bea" McCready
* Titus Welliver - Lionel McCready
* Slaine - Bubba Rogowski
* Edi Gathegi - Cheese
* Mark Margolis - Leon Trett
* Michael K. Williams - Devin
* Jill Quigg - Dottie

## Izvori

## Vanjske veze
* 
* 
* 
* 
* 
*
The Brides of Dracula

***The Brides of Dracula*** () je britanski horor film snimljen 1960. u režiji Terencea Fishera. Predstavlja nastavak filma Dracula iz 1958. godine, iako se u njemu ne pojavljuje naslovni lik Dracule, s obzirom da je Christopher Lee odbio ponoviti tu ulogu. Umjesto toga je protagonist njegov nekadašnji protivnik Abraham Van Helsing (čiji lik tumači Peter Cushing), a zaplet prikazuje kako se suprotstavlja klanu vampira iz transilvanijskog zamka. Kao i prethodni film, i *The Brides* je imao veliki komercijalni uspjeh, a kasniji kritičari su ustvrdili da su se u njemu koristile implicitne aluzije na sadomazohizam, incest i homoseksualnost, a što će postati trend kod vampirskih horora u 1960-im. Godine 1966. je snimljen nastavak pod naslovom **, u kome je Lee ponovno tumačio lik Dracule.

## Uloge
* Peter Cushing ... Dr. Van Helsing
* Martita Hunt ... Barunica Meinster
* Yvonne Monlaur ... Marianne
* Freda Jackson ... Greta
* David Peel ... Baron Meinster
* Miles Malleson ... Dr. Tobler
* Henry Oscar ... Herr Lang
* Mona Washbourne ... Frau Lang
* Andree Melly ... Gina
* Victor Brooks ... Hans
* Fred Johnson ... Cure
* Michael Ripper ... Kočijaš
* Norman Pierce ... Stanodavac
* Vera Cook ... Stanodavčeva žena
* Marie Devereux ... Seljanja
* Michael Mulcaster (van špice) ... Latour
* Henry Scott (van špice) ... Severin

## Reference

## Vanjske veze

* 
* ''The Brides of Dracula'' at TCMDB
* Review of movie at New York Times
* Review of film at Cinefantastique
* 
* ''Brides of Dracula Wiki''
Dracula: Prince of Darkness

***Dracula: Prince of Darkness*** () je britanski horor film snimljen 1966. godine u režiji Terencea Fishera. Predstavlja treći nastavak serije o vampirskom grofu Draculi, i u njemu Christopher Lee ponavlja naslovnu ulogu (nakon pauze u prethodnom filmu *[[The Brides of Dracula]]*).  Radnja se događa deset godina nakon događaja u prvom filmu, kada je Dracula stradao u okršaju s lovcem na vampire Abrahom Van Helsingom, te prikazuje kako četvero engleskih turista postaju metom Draculinog bivšeg sluge (čiji lik tumači Phillip Latham) koji nastoji iskoristiti njihovu krv kako bi oživio svoga gospodara. Snimanje se odvijalo paralelno sa snimanjem filma *Rasputin the Mad Monk*, gdje su također nastupali Lee, Barbara Shelley i Francis Matthews,  a oba filma su koristila iste setove. Za film je karakteristično da u njemu lik Dracule ne izgovara nijednu riječ; Lee je kasnije tvrdio da je razlog u izuzetno lošim dijalozima koje je jednostavno odbio izgovoriti, dok je scenarist Jimmy Sangster da oni uopće nisu bili u scenariju, odnosno da su producenti na tome inzistirali kakoi bi Leeju dali što manji honorar. *Dracula: Prince of Darkness* se ponekad naziva "esencijalnim", odnosno jednim od najtipičnijih horora kuće Hammer Films iz 1960-ih.

## Uloge

* Christopher Lee ... Grof Dracula
* Barbara Shelley ... Helen Kent
* Andrew Keir ... Otac Sandor
* Francis Matthews ... Charles Kent
* Suzan Farmer ... Diana Kent
* Charles Tingwell ... Alan Kent
* Thorley Walters ... Ludwig
* Philip Latham ... Klove
* Walter Brown ... Brat Mark 
* Jack Lambert ... Brat Peter
* George Woodbridge ... Stanodavac 
* Philip Ray ... Svećenik
* Joyce Hemson ... Majka
* John Maxim ... Kočijaš
* Peter Cushing ... Dr. Van Helsing (van špice, arhivske snimke)

## Reference

## Vanjske veze
*
Barbara Shelley

**Barbara Shelley** (rođena kao **Barbara T. Kowin** 13. februara 1932 - 13. januar 2021) je britanska filmska i televizijska glumica, najpoznatija po glavnim ulogama u Hammerovim horor filmovima kasnih 1950-ih i 1960-ih, a koje su joj donijele titulu kraljice vriska, odnosno prve dame britanske horor kimematografije.

## Filmografija
* *[[New Moon (1955 film)|New Moon]]* (1955)
* *[[Totò, Peppino e i fuorilegge|Totò, Peppino and the outlaws]]* (1956)
* *[[Cat Girl]]* (1957)
* *[[The End of the Line (1957 film)|The End of the Line]]* (1957)
* *[[The Camp on Blood Island]]* (1958)
* *[[Blood of the Vampire]]* (1958)
* *[[Murder at Site 3]]* (1958)
* *[[Bobbikins]]* (1959)
* *[[Village of the Damned (1960 film)|Village of the Damned]]* (1960)
* *[[A Story of David]]* (1961)
* *[[Shadow of the Cat]]* (1961)
* *[[Postman's Knock (film)|Postman's Knock]]* (1962)
* *[[Blind Corner]]* (1963)
* *[[The Secret of Blood Island]]* (1964)
* *[[The Gorgon]]* (1964)
* ** (1966)
* *[[Rasputin, the Mad Monk]]* (1966)
* *[[Quatermass and the Pit (1968 film)|Quatermass and the Pit]]* (1968)
* *The Spy Killer* (1969)
* *[[Ghost Story (1974 film)|Ghost Story]]* (1974)

## Reference

## Vanjske veze
*
*Barbara Shelley at HorrorStars
The Notebook

**Beležnica** () je američki ljubavni film iz 2004. Režirao ga je Nik Kasavetes (*Nick Cassavetes*), scenario je napisao Jan Sardi  prema istoimenom romanu Nikolasa Sparksa (*Nicholas Sparks*). Iako snimljen sa relativno niskim budžetom i tada nepoznatim glumcima Rajanom Gozlingom i Rejčel Mekadams) u glavnim ulogama, i uprkos nedostatka entuzijazma kod kritičara, postao je iznenađujući hit, odnosno stekao izuzetnu popularnost među tinejdžerima i mlađom publikom. Danas se smatra jednim od najuspešnijih ljubavnih filmova 21. veka, a Gozling i Makadams, koji su nedugo posle filma neko vreme imali vezu i u stvarnom životu, postali velike holivudske zvedze.

## Kratak sadržaj

1940. godine mlada Eli Hamilton dolazi u gradić Sibruk, koji se nalazi na obali u Severnoj Karolini, da provede leto sa svojom porodicom. Kao tinejdžerka, Eli Hamilton (Rejčel Mekadams) na karnevalu upoznaje lokalnog momka Nou Kalouna (Rajan Gozling). Noa oseća da on i Eli treba da budu zajedno, iako on radi u mlinu i pripada nižem staležu. Tokom jednog strasnog i opuštenog leta na jugu oni su se zaljubili jedno u drugo.

Elini roditelji i Drugi svetski rat uticali su na to da se razdvoje, ali oboje su živeli od uspomena na prvu ljubav. Kada se Noa vratio iz rata, Eli je nestala iz njegovog života, ali ne i iz srca. Eli se vratila u Sibruk, gde su se oni prvi put sreli i zavoleli. Međutim, sada je ona verena i treba da se uda za Lona (Džejms Marsden), vojnika koga je upoznala dok je radila kao volonterka u bolnici.

Decenijama kasnije, Noa (Džejms Garner) čita beležnicu svoje žene Eli (Džina Roulands). Mada su njene uspomene izbledele jer je obolela od alchajmerove bolesti, ona se setila priče o Eli i Noi - i za nekoliko trenutaka bila je sposobna da oživi strasan period i vreme kada su se oni zaklinjali da će zauvek ostati zajedno.

## Uloge

* Ryan Gosling ... Noah Calhoun
* Rachel McAdams ... Allison "Allie" Hamilton
* James Garner ... Old Noah Calhoun / "Duke"
* Gena Rowlands ... Old Allie Calhoun (née Hamilton)
* Joan Allen ... Ann Hamilton 
* James Marsden ... Lon Hammond, Jr.
* Jamie Brown ... Martha Shaw
* Sam Shepard ... Frank Calhoun
* David Thornton ... John Hamilton
* Kevin Connolly ... Fin 
* Heather Wahlquist ... Sara Tuffington
* Ed Grady ... Harry
* Obba Babatunde ... Vođa orkestra
* Mark Johnson ... Fotograf
* Starletta DuPois ... Bolničarka Esther
* William Sattelberg ... Kaskaderski dubler Ryana Gosling's stunt double

## Izvori

## Vanjske veze
* 
* 
* 
* 
* 
* The Notebook-Fansite
Notes

**Sveske**, **beležnice** ili **notesi** su knjige ili svežnjevi papira najčešće korišćeni u svrhe hvatanja beleški i crtanja. Prave se u raznim veličinama, ukoričene ili ne, sa različitim odlikama, ilustracijama i aplikacijama. Papiri mogu biti uređeni na više načina, što određuje namenu same sveske. Neizostavan su školski i kancelarijski pribor.

## Opšte odlike

Sveska zapravo predstavlja svežanj papira. Takav svežanj zaštićen je dvema zaštitnim stranicama koje su tvrđe. Ako je u pitanju sveska sa mekim povezom, zaštitne stranice su plastične, a ako se radi o svesci sa tvrdim povezom, one su kartonske. Iste stranice obično oslikavaju ilustracije. Ostale su uglavnom jednorodne.

Osnovna odlika sveske jeste i broj stranica, kao i veličina. Najrasprostranjenije su one formata A5 (male sveske) i A4 (velike sveske). Obično imaju sedamdesed, osamdeset ili sto listova. Svaki od listova može biti beo (u potpunosti prazan) ili uobličen pomoću linija, kvadratića ili takozvanog visokog karoa (što zavisi od namene). Može postojati i mesto predviđeno za informacije o vlasniku.

Sem običnog poveza (svojevrsnog kanapa), svežanj papira može biti spojen i na druge načine. Neki od njih su lepljenje, spirale (namotaji) i češalj (heftung). Metode povezivanja određuju način na koji se sveska otvara kao i jačinu veze. Kanapski meki povez često se kombinuje sa lepkom, te je ujedno i najslabiji. Spiralni povezi povoljni su za osobe koje često cepaju listove iz sveske. Nasuprot tome, velike su šanse da će se sveska sa tvrdim povezom raspasti prilikom pokušaja cepanja lista.

## Budućnost
U svetu je još od dvadesetog veka prisutna tendencija elektronizacije. Ona nije zaobišla ni sveske, tako da se uveliko radi u povezivanju njihove jednostavnosti sa najnovijim tehnologijama koje ukljičiji pretragu, izmene i komunikaciju. Laptopi se nazivaju notbucima (), a tablet računari i notpedima (). Obe reči znače sveska.

Ipak, samo tableti omogućuju interaktivna svojstva slična papiru. Za skoru budućnost planirana je komercijalizacija digitalnog papira, posebnog uređaja sa ciljem da zameni običnu hartiju od celuloze. Po njemu se piše pomoću olovke sa infracrvenom kamerom, a napisani tekst može biti prebačen na drugi skladišni uređaj (kompjuter, laptop i slično).

## Reference

## Vanjske veze

## Literatura
*
Luna nuova

***Luna nuova*** () je italijanski crno-bijeli igrani film snimljen 1955. u režiji Luigija Capuana. Protagonist, koga tumači Achille Togliani, je sin bogatog zemljoposjednika kome se život na selu čini monotonim te zato dolazi u veliki grad gdje ga zavede i financijski iskorištava beskrupulozna vlasnica noćnog kluba (čiji lik tumači Barbara Shelley). Radnja prikazuje komplikacije koje nastanu kada se vrati kući i ponovno zaljubi u siromašnu djevojku (čiji lik tumači Virna Lisi) koja radi na očevom imanju.

## Vanjske veze
*
*
Totò, Peppino e i fuorilegge

***Totò, Peppino e i fuorilegge*** () je italijanska crno-bijela filmska komedija snimljena 1956. u režiji Camilla Mastrocinquea. Protagonist, koga tumači Totò je sredovječni muškarac koji se od braka sa tiranskom suprugom (koju tumači Titina De Filippo) nastoji izvući tako što uz pomoć prijatelja (koga tumači Peppino De Filippo) fingira vlastitu otmicu od strane zloglasne razbojničke bande kako bi iskamčio otkupninu od senzacionalistički orijentiranih novina. Radnja prikazuje kako plan krene katastrofalno krivo kada ga razbojnici stvarno otmu. Peppino De Filippo je za svoju ulogu dobio nagradu Nastro di Argento, a potom je u tandemu sa Totòm nastupio u još nekoliko filmova.

## Uloge
* Totò: Antonio
* Peppino De Filippo: Peppino
* Titina De Filippo: Teresa
* Dorian Gray: Valeria
* Franco Interlenghi: Alberto
* Maria Pia Casilio: Rosina
* Barbara Shelley: la baronessa
* Teddy Reno: himself 
* Memmo Carotenuto: Ignazio detto "il Torchio"
* Mario Castellani: il braccio destro del Torchio

## Vanjske veze
* Totò, Peppino e i fuorilegge Scheda, foto, videoclip, locandine
*
Cat Girl

***Cat Girl*** () je britanski crno-bijeli horor film snimljen 1957. godine u režiji Alfreda Shaughnessyja. Predstavlja neslužbeni remake klasičnog hollywoodskog filma  *[[Cat People (1942 film)|Cat People]]*  iz 1942. godine. Protagbonistica, čiji lik tumači Barbara Shelley, je djevojka koja se vraća u rodno mjesto kako bi nasljedila novac, ali se tamo suočava sa drevnom kletvom zbog koje ljude opsjeda duh leoparda.

## Uloge
*Barbara Shelley ... Leonora Johnson 
*Robert Ayres ... Dr. Brian Marlowe 
*Kay Callard ... Dorothy Marlowe 
*Ernest Milton ... Edmund Brandt 
*Lilly Kann ... Anna 
*Jack May ... Richard Johnson 
*Patricia Webster ... Cathy 
*John Lee ... Allan 
*Edward Harvey
*Martin Boddey ... Cafferty 
*John Watson ... Roberts 
*Selma Vaz Dias ... Bolničarka

## Reference

## Vanjske veze
*''Cat Girl'' at IMDB
*''Cat Girl'' at Turner Classic Movies
*Complete movie at AMCTV (certain territories only)
*Review of film at Cinemafantastiqueonline.com
Kauhajoki

**Kauhajoki**  je grad i općina na zapadu Finske od 15 000 stanovnika.

Kauhajoki je dvojezični grad u kom se govori finski i švedski.

## Geografija

Kauhajoki leži u Regiji Južna Ostrobotnija, na njenom jugu kod granice sa Satakuntom, u dolini istoimene rijeke, jedne od pritoka rijeke Kyrönjoki.

Od administrativnog centra regije grada Seinäjokija udaljen je 58 km, a od Helsinkija 345&nbsp;km.

## Historija

Prva stalna naselja na terenu Kauhajokija počela su se osnivati tek u 16. vijeku, a prva kapela podignuta je 1584.

Općina Kauhajoki osnovana je 1868. za reforme državne uprave i razdvajanja crkvene od svjetovne vlasti.

Za vrijeme Zimskog rata između 1939. - 1940. u Kauhajokiju je stolovao finski parlament.

Kauhajoki je status grada dobio 1. jula 2001.

## Pobratimski gradovi

* , Hudiksvall

## Reference

## Vanjske veze

* ''Službene stranice grada Kauhajoki ''
Per Brahe Mlađi

**Per Brahe Mlađi** švedski: *Per Brahe Den Yngre* (Stockholm, 18. februar 1602. - Stockholm, 12. septembar 1680.) bio je švedski plemić, vojnik i državnik kao član kraljevskih savjeta za vladavine kraljice Kristine i Karla XI.

## Biografija

Per Brahe Mlađi bio je član moćne plemićke porodice, njegov djed bio je Per Brahe Stariji, nećak švedskog kralja Gustava Vase, koji ga je proglasio prvim švedskim vojvodom. On je ostao upamćen i kao pisac historijskijih radova i Ekonomije 1585.

Mlađi Brahe borio se pod komandom Gustava Adolfa u Tridesetogodišnjem ratu po Prusiji (1626. - 1628.) i na račun toga dobio čin pukovnika. Nakon tog je  1629. postavljen za maršala plemstva, a 1630. imenovan je tajnim dvorskim savjetnikom. Za vrijeme dok je radio kao član dvorskog savjeta kraljice Kristine između 1632. - 1644., pomogao je oko pregovora sa Poljskom i sklapanja Stuhmsdorfskog mira - 1635.

Kao generalni guverner Finske (1637. - 41., 1648. - 54), Brahe je reformirao državnu upravu, unaprijedio trgovinu, transport i poljoprivredu i bio pokrivitelj osnivanja brojnih novih gradova.
Brahe je 1640. osnovao *[[Univerzitet]] u [[Turku]]u*, na kom je radio kao njegov rektor od 1646. do svoje smrti.

Dok je bio kancelar dvorskog savjeta Karla XI od 1641. do 1680, imao je velik utjecaj na članove savjeta i dvorsku politiku.

Njegov brat grof Nils Brahe borio se pod komandom Gustava Adolfa sve dok nije 1632. poginuo kod Naumburga u Saksoniji.

## Reference

## Vanjske veze

* ''Per, Count Brahe, the Younger'' na portalu Encyclopædia Britannica
Evropski put E8

**Evropski put E8** (norveški: *Europavei 8*, finski: *Eurooppatie E8*) je put A klase koji ide od 
norveškeg Tromsa do finskog Turkua, on je dio međunarodnog sistema E-puteva.

## Karakteristike i historija gradnje
E8 dug je 1,410 km, i kombinacija je poluautoputa i autoputa.

Prva dionica na tom pravcu počela se graditi 1992. između Tromsa i finskog Tornia, a do 2002. dovršena je posljednja od Tornia do Turkua.

Po starom sistemu koji je važio od 1962. do 1985. (u nordijskim zemljama važio je do 1992.) taj prometni pravac imao je oznaku **E78**, a oznaku **E8** nosio je prometni pravac London, Harwich, Hoek van Holland, Hannover, Berlin, 
Varšava, Brest.

## Galerija slika

Datoteka:Valtatie 4 Finland Oulu Kontinkangas south.jpg|E8 pored Oulua
Datoteka:Tornio-Keminmaa valtatie 29.JPG|E8 kod Tornia
datoteka:Intersection near Skibotn, 2011 June.jpg|E8 u Norveškoj
datoteka:Troms zwischen Narvik & Tromsö 13.JPG|E8 između Narvika i Tromsa


## Reference

## Vanjske veze

* ''European route E8''  
* ''Karta evropskih puteva''
Mrčara

**Mrčara** je nenaseljeni otok u hrvatskom dijelu Jadranskog mora.

Njegova površina iznosi 1,45 km². Dužina obalne crte iznosi 7,798 km. Najviši vrh visok je 123 mnm.

## Izvori
Prežba

**Prežba** je otok u Dalmaciji, smješten sjeverozapadno od otoka Lastova, s kojim je kod zaselka *Podlenga* mostom povezan s naseljem Pasadur na otoku Lastovo. Površina otoka, koji ima razvedenu obalu s brojnim uvalama, iznosi 2,8 km². Dužina obalne crte je 14,230 km. Najviši vrh visok je 136 mnm. Na južnom dijelu otoka, nasuprot naselja Uble, nalazi se svjetionik.

## Izvori
Vall de Boi

**Vall de Boi** (španjolski: *Valle de Bohí*) je uska i visoravan (1.111 m visine i površine 219.49&nbsp;km²) i općina u pokrajini Lleida, u zajednici Kataloniji u sjevernoj Španjolskoj. Nalazi se na sjeveroistočnom kutu županije (*comarca*) Alta Ribagorça, na španskoj ivici Pireneja, čija je najveća općina s glavnim gradom Barruera. Godine 2009. imala je 1.090 stanovnika (5/km²). U dolini se nalazi i skijalište Boí-Taüll, te dijelovi nacionalnog parka Aigüestortes i Estany de Sant Maurici.

Dolina je ipak najpoznatija po svojih devet ranoromaničkih crkvi koje čine najgušću koncentraciju romaničke arhitekture u Europi. One su zbog toga 2000. godine upisane na UNESCO-v popis mjesta svjetske baštine u Europi.

## Historija

Maursko osvajanje Španjolske nije doprjelo do izoliranih pirenejskih visoravni, te u 9. vijeku na ovom području nastaju prve kršćanske državice, većinom naseljene Baskima, koje su bile poprilično neovisne od svojih nominalnih franačkih vladara.

Vall de Boi je najprije pripadala grofovima Tolose, tj. baskijskim grofovima Ribargoza, te od 11. vijeku grofoviji Pallars koja je u 12. vijeku postala dio Aragonskog kraljevstva. Iz tog vremena ostalo je mnogo utvrda koje su većinom vremenom propale.

Premda je dolina imala malo stanovnika u srednjem vijeku, zbog velikih nalazišta srebra njihovo plemstvo je bilo iznimno bogato. Novce su trošili na katalonsku rekonkvistu kojom je osvojen Barbastro i Zaragoza, ali i na gradnju mnogih crkvi od 11. do 14. vijeka, većinom u stilu lombardijske romanike.

## Katalonske crkve doline Vall de Boi

Crkve karakterizira bogato klesarsko ukrašavanje i elegantni visoki tornjevi, a većina ih je i danas u vjerskoj uporabi. Njihove zidne slike se danas čuvaju u Državnom muzeju umjetnosti Katalonije u Barceloni.

Od mnogih romaničkih građevina najpoznatije i najsačuvanije su one koje su UNESCO-va svjetska baština:

## Vanjske veze

* Službena stranica doline Valle de Bohí  
* Karta s lokacijama i informacijama o crkvama
Misterij Elxa

**Misterij Elxa** (valencijski katalonski: *Misteri d'Elx*, španjolski: *Misterio de Elche*) je crkvena drama grada Elchea. To je sveta glazbena drama o smrti, uznesenju i krunidbi Blažene Djevice Marije. Izvodi se od 15. vijeka u bazilici Svete Marije od Elchea uz posebnu dozvolu pape. 

Predstava živi svjedočanstvo europskog vjerskog kazališta iz srednjeg vijeka kao srednjovjekovna kultura pobožnosti Djevici Mariji koji je bio pod utjecajem bizantskog obreda. Misteriozno djelo, koje se u cijelosti pjeva, prikazuje se u dva čina 14. i 15. augusta. Oni prikazuju smrt i krunidbu Bogorodice u nizu scena i srodnim slikama: smrt Bogorodice, noćna povorka koju slijedi stotine sudionika koji nose svijeće, te jutarnja procesija, poslijepodne pogrebna povorka na ulicama Elchea i izvedba ukopa, Uznesenja i krunidbe u bazilici. Pozornica je organizirana u vodoravnom položaju „Zemlje” i okomito ka „Nebu”, što je karakteristika srednjovjekovnih misterija. Drevni zračni stroj se koristi kako bi se osnažio spektakl pomoću specijalnih efekata (npr. Uznesenje gospino u zlatnom naru koji se otvara poput palme; slika desno).

Tekst, sačuvan u zbirkama koje datiraju od 1625. god. je na valencijskom jeziku, s nekoliko dijelova na latinskom jeziku. Srednjovjekovne pjesme izmjenjuju se s pjesmama iz razdoblja renesanse i baroka. Predstava je odraz kulturnih i jezičnih identiteta naroda Valencije, te uključuje svake godine oko 300 volontera i privlači cijelu gradsku populaciju kao glumce, pjevače, redatelje, graditelje pozernices, krojače i upravitelje, te kao radnike na pripremama koje traju tijekom cijele godine.

## Izvori

## Vanjske veze
*Web del Patronato Nacional del Misteri d'Elx - Misterio de Elche 
*La Tramoia
Alavus

**Alavus** (finski: *Alavo*) je grad i općina na zapadu Finske od 12,103 stanovnika.

## Geografija

Alavus leži u Regiji Južna Ostrobotnija, pored malog jezera Kirkkojärvi na mjestu gdje iz njega ističe 
rijeka Lapuanjoki, na križanju cesta 66 i 18.
Od administrativnog centra regije grada Seinäjokija udaljen je 55 km, i nekih 150&nbsp;km od Tamperea, Vaase i Jyväskyle.
	
## Historija

Do 19. vijeka malobrojni stanovnici toga kraja, bavili su se  poljoprivredom, šumarstvo i proizvodnjom katrana.
Od početka 19. vijeka počele su se otvarati manje pilane i zanatske radionice.

Alavus je postao samostalna parohija 1835., -1856, je otvoren poštanski ured, a ubrzo nakon tog stigla je i željeznica.

Općina Alavus osnovana je 1865., nakon tog je 1974. mjesto dobilo status trgovišta, a 1977. i status grada.
Općina Töysän spojila se Alavusom 1. januara 2013.

## Privreda

Alavus je poznat po drvnoj industriji koja proizvodi vrata i prozore.

## Reference

## Vanjske veze

* ''Službene stranice Općine Alavus''
Katalonski ljudski tornjevi

**Castells** (valencijski katalonski za „Dvorci”) su ljudski tornjevi koje prave pripadnici amaterskih skupina, obično kao dio godišnjih svečanosti u katalonskim gradovima. 

Tradicionalno se organiziraju na trgu ispred balkona Gradske vijećnice. Ljudske tornjeve prave *castellers*-i koji stoje jedni drugima na ramenima u nizu faza (između šest i deset). Svaka razina *tronc*-a, naziv za drugu razinu prema gore, uglavnom se sastoji od dva do pet težih ljudi koji podržavaju mlađe, laganije dječake ili djevojčice. *Pom de Dalt*, tri najgornji razine tornja, čine isključivo djeca. Svatko je dobrodošao da se formira *pinya*, gomilu koja podržava baze tornja.

Običaj gradnje ljudskih tornjeva potječe iz Vallsa, mjesta u blizini Tarragona, s kraja 18. vijeka. Iako su popularni širom Katalonije i Balearskog otočja, najkompleksnije strukture (gamma extra castells) se prave u gradovima: Valls, Vilafranca del Penedès, Terrassa, Mataró i Tarragona.

Svaka skupina se može prepoznati po svojoj nošnji, a posebno po boji košulje, dok *cummerbund* služi za zaštitu leđa i za njega se hvataju castellers-i kada se penju na toranj. Prije, tijekom i nakon izvedbe, glazbenici sviraju razne tradicionalne melodije na puhčkom glazbalu poznatom kao *Gralla*, postavljajući ritam na koji se toranj gradi. Znanja potrebna za podizanje *Castellsa* tradicionalno se prenose s generacije na generaciju unutar skupine, te se može naučiti samo praksom. Zbog toga je ova djelatnost upisana na UNESCO-v popis nematerijalne svjetske baštine u Europi 2010. godine.

## Izvori

## Vanjske veze

*Web del Patronato Nacional del Misteri d'Elx - Misterio de Elche 
*La Tramoia
La Mare de Déu de la Salut

**La Mare de Déu de la Salut** (španjolski za „Gospa od zdravlja”) je festival koji se slavi u gradu Algemesíju (Valencija) svake godine 7. i 8. septembra na blagdan „Gospe od zdravlja”, zaštitnice grada. Festival je prvi put zabilježen 1247. god. i u njegovim dramskim, glazbenim i plesnim točkama sudjeluje gotovo 1.400 sudionika. Sudjelovanje gradskih stanovnika je temelj kontinuiteta ove proslave, a svi kostimi, ukrasi i pribor su ručni rad, a plesovi i glazbeni uradci se prenosi s generacije na generaciju. Zbog toga je ovaj festival upisan na UNESCO-v popis nematerijalne svjetske baštine u Europi 2011. god.. 
Festivalske točke se organiziraju u povijesnim četvrtima grada: *Valencia, La Muntanya, Santa Barbara i La Capella*. Procesije teku od bazilike *Menor de San Jaime* do *Capella de la Troballa*. Svečanosti započinju zvonjavom zvona bazilike nakon čega slijedi parada. Zbor *Schola Cantorum* i orkestar izvode Večernju u večernjim satima u bazilici, nakon čega slijedi zvonjava zvona i „procesija zaručnika”, koja uključuje *Els Misteris* (kratke, vjerske kazališne komade u izvedbi djece), a nastupaju i ljudski tornjevi (*Muixeranga*) s tradicionalnim glazbenom pratnjom i plesovima. Sljedećeg dana, divovske lutke koje predstavljaju kralja i kraljicu Aragona, Jakova I. i njegovu suprugu Jolandu Ugarsku, pridružuju se „jutarnjoj povorci”, dok završna, „središnja procesija”, ima prikaze biblijskih likova i apostolskih pjesmama.

## Reference

## Vanjske veze
*Fiestas de la Mare de Déu de la Salut , Turespaña 
* La Mare de Déu de la Salut Festival
Muja (aligator)

**Muja** (o. 1936.), američki aligator nastanjen od 1937. u Zoološkom vrtu grada Beograda. Nakon smrti aligatora Čabulītisa u zoološkom vrtu u Rigi, od 2007. smatra se najstarijim živućim aligatorom na svetu. Iz Nemačke je 12. septembra 1937. stigao u Beograd s još jednim aligatorom, svojom družicom (uginula 1960-ih). Preživeo je Drugi svetski rat, kada je zoološki vrt bio gotovo potpuno razoren, i NATO-ovo bombardovanje Jugoslavije 1999.

God. 2012. podvrgnut je uspešnu hirurškom zahvatu kojim mu je amputiran deo prednjeg desnog stopala zbog dijagnosticirane gangrene. Nakon postoperativnog oporavka u odličnu je opštem stanju i hrani se sedmično sa 5–6 kilograma mesa.

## Povezano

* Čabulītis
* Sami (čimpanza)

## Izvori

## Vanjske veze

* Muja na websiteu Zoološkog vrta grada Beograda
Zoološki vrt grada Beograda

**Zoološki vrt grada Beograda** (kraće **Beo zoo vrt**, kolokvijalno **Vrt dobre nade**), zoološki vrt osnovan 1936. u Beogradu. Nastao je na inicijativu Vlade Ilića, industrijalca i tadašnjeg beogradskog gradonačelnika. Smešten je u centru grada u Kalemegdanskom parku, podno tvrđave Kalemegdan, na prostoru poznatu kao Mali Kalemegdan.

Zoološki vrt prostire se na površini od oko 7 hektara i u njem živi 2000 životinja, što predstavljaju više od 250 životinjskih vrsta. Zoo poseduje i divlje i domaće životinje. Današnji izgled zoološkog vrta čini 15-ak nastambi, nekoliko pojilišta i fontana, galerija drvenih skulptura, rad vajara Vuka Bojovića, i vrtić za prinove poznat kao »Bebi zoo-vrt«.

Među bivšim i sadašnjim stanovnicima zoološkog vrta ističu se Sami, prvi šimpanza u zoološkom vrtu, Gabi, ženka nemačkog ovčara, i Muja, najstariji živući američki aligator na svetu.

## Direktori ZOO-a
# Aleksandar Krstić
# Miodrag Savković
# Ante Tadić
# Milorad Lazarević
# Milorad Medenica
# Radivoje Tričković
# Vuk Bojović (1986. – 2010.)
# Gvozden Radenković (od 2014.)

## Reference

## Vanjske veze

* Službeni website Zoološkog vrta grada Beograda
Like Crazy

***Like Crazy*** () američka je ljubavna drama iz 2011. režisera Drejka Dormusa, koji je scenario za film napisao zajedno sa Benom Jorkom Džounsom.

Radnja prati vezu na daljinu između Ane, britanske studentkinje na razmeni i njenog američkog kolege Džejkoba, nakon što je Ani odbijen ponovni ulazak u Ameriku jer je narušila uslove vize. Glavne uloge tumače Felisiti Džouns i Anton Jelčin.

Priča je inspirisana Dormusovom vezom sa devojkom iz Londona, dok je on živeo u Los Anđelesu. Umesto klasičnog scenarija, Dormus i Jork Džouns su glumcima dali nacrt od 50 stranica, kao i slobodu da improvizuju najveći deo dijaloga. Film je sniman četiri nedelje u Londonu i Los Anđelesu sa budžetom od 250.000 $.

Premijerno je prikazan 22. januara 2011. na Filmskom festivalu Sandens, gde je osvojio nagradu žirija. U bioskopima se prikazivao od 28. oktobra, i zaradio je preko 3.500.000 $. Naišao je na pozitivan prijem kod većine kritičara, koji su posebno pohvalili izvedbe glavnih glumaca, mada su neki smatrali da je zaplet nerealističan i usiljen.

U Srbiji je prikazan pod naslovom **'Do ludila**'.

## Uloge

## References

## Vanjske veze
* 
* 
* 
* 
*
Disambigvacija

:*»Disambigvacija« upućuje ovamo. Za ostala značenja vidi [[disambigvacija (disambigvacija)]].*
:*Za disambigvaciju na Wikipediji vidi .*

**Leksička disambigvacija** (od lat. *dis-*: raz-, na razne (protivne) strane + *ambiguus*: dvojak; dvosmislen, dvoznačan), u lingvistici, otklanjanje višestruka značenja u polisemičnih riječi, odn. definiranje pojedinačnih značenja polisemičnih riječi s obzirom na kontekst. Postupak izvođenja disambigvacije naziva se *disambigviranje*; katkad *ujednoznačivanje* ili *razdvosmišljavanje*.

U računarskoj lingvistici, za ovaj diskriminativni proces upotrebljava se još i naziv *disambigvacija smisla riječi* (engl. *word-sense disambiguation*, WSD) i predstavlja otvoreni problem u obradi prirodnog jezika i ontologiji. Leksičkom disambigvacijom identificira se smisao (tj. značenje) riječi u rečenici kad riječ ima višestruka značenja. Rješenje ovog problema utječe na druga računarska pisanja, kao npr. diskurs, što poboljšava relevanciju tražilicâ, rezoluciju anafore, koherenciju, inferenciju *et cetera*.

Čovječji mozak je prilično vješt u leksičkoj disambigvaciji. Činjenica da je prirodni jezik oblikovan na način da ju tako puno zahtijeva odraz je te neurološke realnosti. Drugim riječima, ljudski jezik se razvio na način da reflektira (ali i pomaže oblikovati) urođenu sposobnost koju pružaju moždane neuralne mreže. U računarstvu i informacijskoj tehnologiji koja to omogućava, dugoročni izazov predstavljalo je razvijanje sposobnosti kompjutera da izvrši obradu prirodnog jezika i strojno učenje.

Do danas je istraženo mnoštvo različitih tehnika, od metoda zasnovanih na rječnicima koje upotrebljavaju znanje kodirano u leksičkim izvorima do nadziranih metoda strojnog učenja u kojima je klasifikator izvježban za svaku distinktivnu riječ na korpusu primjera ručno anotiranih smislova, do kompletno nenadziranih metoda koje klasteriraju pojave riječi, inducirajući tako njihove smislove. Među njima, nenadzirani pristupi učenju pokazali su se do danas najuspješnijim algoritmima.

Teško je utvrditi aktualnu točnost, a da se ne upotrijebi mnoštvo upozorenja. U engleskom jeziku točnost na krupnozrnastom (homografskom) nivou rutinski prelazi 90 %, pri čemu neke metode na pojedinim homografima postižu više od 96 %. Na sitnozrnastim distinkcijama smisla, vršne točnosti od 59,1 % do 69,0 % opisane su u recentnim vježbama evaluacije (SemEval-2007, Senseval-2), gdje je osnovna točnost najjednostavnijeg mogućeg algoritma koji je uvijek odabirao najčešći smisao iznosila od 51,4 % do 57 %.

## Povezano
* ambigvitet
* disambigvacija rečeničnih granica
* indukcija smisla riječi
* kontrolirani prirodni jezik
* leksička supstitucija
* Leskov algoritam
* polisemija
* SemEval
* sintaktički ambigvitet
* smisao riječi

## Reference
The End of the Line (film, 1957)

***The End of the Line*** () je britanski crno-bijeli kriminalistički film snimljen 1957. godine u režiji Charlesa Saundersa. Protagonist, čiji lik tumači  Alan Baxter je američki književnik koji tokom boravka u Londonu započinje ljubavnu vezu sa ženom (čiji lik tumači Barbara Shelley) za koju se ispostavi da joj je suprug preprodavač ukradenih dragulja. Radnja prikazuje kako je nagovoren da opljačka muža, ali na kraju bude lažno optužen za ubistvo.

## Uloge
* Alan Baxter ... Mike Selby  
* Barbara Shelley ... Liliane Crawford  
* Ferdy Mayne ... Edwards  
* Jennifer Jayne ... Anne Bruce  
* Arthur Gomez ... John Crawford  
* Geoffrey Hibbert ... Max Perrin  
* Jack Melford ... Inspector Gates  
* Charles Clay ... Henry Bruce  
* Stella Bonheur ... Mrs. Edwards

## Izvori

## Literatura
*http://www.blockbuster.com/browse/catalog/movieDetails/56840
*http://movies.tvguide.com/end-line/113943 
*http://www.fandango.com/theendoftheline_v90467/summary 

## Vanjske veze
*
Blood of the Vampire

***Blood of the Vampire*** () je britanski horor film snimljen 1958. godine u režiji Henryja Cassa. Protagonisti su mladi ljekar (čiji lik tumači Vincent Ball) i njegova zaručnica (čiji lik tumači Barbara Shelley) koji 1874. godine završe u Transilvaniji. Radnja prikazuje kako postanu mete ludog naučnika (čiji lik tumači Donald Wolfitt) koji je bio pogubljen zbog svojih zločina, ali koga su njegovi vjerni sluge uz pomoć transplantacije srca vratili u život. *Blood of the Vampire* je snimljen u nastojanju da se ponovi uspjeh filmova *[[The Curse of Frankenstein]]* and *[[The Horror of Dracula]]* studija Hammer Films, pa je u tu svrhu angažiran njihov scenarist Jimmy Sangster.

## Uloge
* Donald Wolfit ... Doctor Callistratus
* Barbara Shelley ... Madeleine Duval
* Vincent Ball ... Dr. John Pierre
* Victor Maddern ... Carl
* William Devlin ... Kurt Urach
* Andrew Faulds ... Glavni čuvar Wetzler
* John Le Mesurier ... Sudac
* Bryan Coleman ... Monsieur Auron
* Max Brimmell ... Warder
* Cameron Hall ... Pijani ljekar
* George Murcell ... Prvi čuvar
* Julian Strange ... Drugi čuvar
* Bruce Wightman ... Treći čuvar
* Barbara Burke ... Pazikuća
* Bernard Bresslaw ... Visoki provalnik
* Hal Osmond ... Niski provalnik
* Henri Vidon ... Profesor Bernhardt Meinster
* John Stuart ... Ujak Phillippe
* Colin Tapley ... Komesar zatvora
* Denis Shaw ... Kovač
* Pat Phoenix ... Žena (van špice)

## Reference

## Vanjske veze
*
The Camp on Blood Island

***The Camp on Blood Island*** () je britanski crno-bijeli film snimljen 1958. godine u režiji Vala Guesta. Radnja se događa pred kraj Drugog svjetskog rata u koncentracionom logoru u kome japanske okupacijske vlasti u  Malaji drže britanske i druge savezničke vojnike i civile te ih izlažu mučenjima, ponižavanjima i pogubljenima, a sadistički zapovjednik otvoreno prijeti da će ih sve pogubiti ukoliko Japan izgubi rat. Protagonisti su grupa zatvorenika koja, doznavši da je Japan kapitulirao, nastoji vijest o tome sakriti od zapovjednika pokušavši sabotirati jedini radio-uređaj u logoru.

Film se navodno temeljio na istinitim događajima, odnosno anegdoti koju je Anthony Nelson Keys, jedan od direktora studija Hammer Films čuo od poznanika koji je preživio japansko zarobljeništvo. Poticaj za snimanje je, pak, bio veliki uspjeh tematski sličnog, ali daleko spektakularnijeg filma *[[Most na rijeci Kwai]]*, ali i knjige britanskog pravnika Lorda Russella posvećene japanskim ratnim zločinima čiji su se dijelovi citirali u prologu filma. Hammer je skromni budžet i nedostatak konvencionalnih atrakcija nastojao nadoknaditi senzacionalističkom propagandnom kampanjom, ali i za tadašnje standarde prilično eksplicitnim prikazom nasilja zbog koje je od strane cenzorskog odbora BBFC dobio rejting X. Iako je takav tretman za današnje standarde nije bio nešto naročito, uznemirio je dio publike, a posebnu je pažnju privukla početna scena u kojoj Japanci vidno izgladnjelog i krajnje iscrpljenog zarobljenika tjeraju da sam sebi iskopa grob. Usprkos neprijateljski raspoloženih kritičara, *The Camp* je bio među gledanijim naslovima u britanskim kino-dvoranama.

Godine 1964. je u anglo-američkoj koprodukciji snimljen nastavak pod naslovom *[[The Secret of Blood Island]]*.

## Uloge
* Carl Möhner ... Piet van Elst
* André Morell ... Col. Lambert
* Edward Underdown ... Major Dawes
* Walter Fitzgerald ... Cyril Beattie
* Phil Brown ... Por. Peter Bellamy
* Barbara Shelley ... Kate Keiller
* Michael Goodliffe ... Otac Paul Anjou
* Michael Gwynn ... Tom Shields
* Ronald Radd ... Zapovjednik Yamamitsu
* Marne Maitland ... Kapetan Sakamura
* Richard Wordsworth ... Dr. Robert Keiller
* Mary Merrall ... Helen Beattie
* Wolfe Morris ... Tumač
* Michael Ripper ... Japanski vozač
* Edwin Richfield ... Viši narednik
* Geoffrey Bayldon ... Foster
* Lee Montague ... Japanski oficir
* Jan Holden ... Bolničarka

## Reference

## Vanjske veze
* 
*
Murder at Site 3

***Murder at Site 3*** () je britanski crno-bijeli kriminalistički film snimljen 1958. godine u režiji Francisa Searlea. Predstavlja adaptaciju romana *Crime Is My Business* Petera Saxona, a koji pripada ciklusu o privatnom detektivu i pustolovu Sextonu Blakeu. Radnja prikazuje kako Blake, čiji lik tumači Geoffrey Tune, nastoji pronaći grupu kriminalaca koja je ukrala državne tajne iz raketne baze. Film je producirao studio Hammer Films i bio je zamišljen kao početak serije o Blakeu, ali se na kraju od nje odustalo.

## Uloge

* Geoffrey Toone ... Sexton Blake
* Barbara Shelley ... Susan
* John Warwick ... Zapovjednik Chambers
* Richard Burrell ... Tinker
* Jill Melford ... Paula Dane

## Izvori


## Vanjske veze
*
Esther and the King

***Esther and the King*** () je italijansko-američki historijski film snimljen 1960. godine u režiji Raoula Walsha i Marija Bave. Temelji se na starozavjetnoj Knjizi o Esteri, a radnja je smještena u Perzijsko Carstvo u 5. vijeku pne. Protagonistica, čiji lik tumači Joan Collins, je jevrejska djevojka Estera koja zavede perzijskog kralja Ahasvera (čiji lik tumači Richard Egan) kako bi pomogla svom narodu. *Esther and the King* se smatra jednim od slabijih hollywoodskih biblijskih spektakala, a što se tumači time da je sniman u Italiji, te da je, usprkos toga što je iza njega stajao veliki hollywoodski studio, svojim stilom i izgledom više podsjećao na niskobudžetna peplum ostvarenja.

## Uloge
* Joan Collins ... Estera
* Richard Egan ... Kralj Ahasver 
* Denis O'Dea ... Mordekaj
* Sergio Fantoni ... Haman 
* Renato Baldini ... Kildrates 
* Gabriele Tinti ... Samuel 
* Rosalba Neri ... Kereš
* Daniela Rocca ... Kraljica Vašti 
* Folco Lulli ... Tobija
* Rik Battaglia ... Simon

## Reference

## Vanjske veze
* 
* 
* 
* 
*
A Story of David

***A Story of David*** () je britansko-izraelski historijski film snimljen 1961. godine u režiji Boba McNaughta. Naslovni protagonist, koga tumači američki glumac Jeff Chandler, je jevrejski pastir David koji u 11. vijeku pne. privlači pažnju kralja Saula (čiji lik tumači Basil Sydney), prije nego što će i sam postati kralj Jevreja.

## Uloge
* Jeff Chandler - David 
* Basil Sydney - Kralj Saul 
* Peter Arne - Doeg 
* David Knight - Jonatan 
* Barbara Shelley - Abigail 
* Donald Pleasence - Nabal 
* Richard O'Sullivan - Abiatar 
* Robert Brown - Jašobeam 
* David Davies - Abner 
* Angela Browne - Mihal 
* John Van Eyssen - Joab 
* Martin Wyldeck - Hezro 
* Charles Carson - Ahimileh
* Zena Marshall - Naomi 
* Alec Mango - Kudruh 
* Peter Madden - Glavni pastir

## Izvori

## Vanjske veze
*
Bobbikins

***Bobbikins*** je britanska crno-bijela filmska komedija snimljena 1959. godine u režiji Roberta Daya. Protagonist, čiji lik tumači Max Bygraves, je mladi vodviljski zabavljač koji se nakon službe u mornarici vraća supruzi (čiji lik tumači Shirley Jones) i jednogodišnjem sinu, za koga se ispostavlja da u njegovom prisutstvu može ne samo suvislo govoriti, nego i davati savjete za ulaganje na burzi.

## Uloge
* Shirley Jones ... Betty Barnaby
* Max Bygraves ... Ben Barnaby
* Steven Stocker ... Bobbikins Barnaby
* Billie Whitelaw ... Lydia Simmons
* Barbara Shelley ... Valerie
* Colin Gordon ... Dr. Phillips
* Charles 'Bud' Tingwell ... Luke Parker
* Lionel Jeffries ... Gregory Mason
* Charles Carson ... Sir Jason Crandall
* Rupert Davies ... Jock Fleming
* Noel Hood ... Bolničarka
* David Lodge ... Hargreave
* John Welsh ... Admiral

## Povezano
**[[Look Who's Talking]]*

## Reference

## Vanjske veze
* 
* 
*
Anton Yelchin

**Anton Jelčin** (); rođen kao **Anton Viktorovič Jeljčin** (; 11. mart 1989 - 19. jun 2016) bio je američki je glumac ruskog porekla.

Jelčin je glumačku karijeru započeo nastupajući u televizijskim serijama i holivudskim filmovima *[[U paukovoj mreži]]* i *[[Potonula srca]]* iz 2001. Nakon pojavljivanja u mini-seriji *[[Oteti]]* Stivena Spilberga, Jelčin je nastupio u komediji *[[Haf (TV serija)|Haf]]* i igrao epizodne uloge u još nekoliko serije do 2006. kada se posvetio filmskoj karijeri. Od tada je ostvario značajne uloge u kriminlističkom filmu *[[Alfa mužjak]]*, komediji *[[Čarli Bartlet]]*, ljubavnoj drami *[[Do ludila]]* i rimejku horora *[[Noć strave (film iz 2011)|Noć strave]]*. Široj publici poznat je po ulozi Čehova u filmovima *[[Zvezdane staze (film)|Zvezdane staze]]* i *[[Zvezdane staze: Prema tami]]* Džej-Džej Ejbramsa i Kajla Risa u filmu **.

## Filmografija

## Reference

## Vanjske veze

*